Eitt nýtt bilmerki hevur nú meldað seg til dystin um at verða mest seldi bilur í Føroyum. Tað er japanska merkið Nissan. Ikki tí, nógvir Nissan bilar eru seldir í Føroyum millum ár og dag–og onkuntíð hevur Nissan eisini ligið í fremstu røð. Men ikki seinnu árini. Toyota hevur ligið fremst nú í mong harrans ár. Citroen hevur seinnu árini verið væl við í kappingini–og varð mest seldir bilur í Føroyum í 2015–tá Citroen lá ein bil framman fyri Toyota. Í fjør vórðu seldir 311 Citroen og 310 Toyota Men fyrstu 11 mánaðirnar í ár liggur Toyota klárt á odda, 38 bilar framman fyri Citroen. Seldir eru higartil 293 Toyota og 255 Citroen.